**Együttműködési megállapodás**

amely létrejött egyrészről

**Tolna Megyei Illyés Gyula Könyvtár**

cím: 7100 Szekszárd, Széchenyi u. 51.

tel.: +36 74 528-100

e-mail: tolnalib@igyuk.hu

kapcsolattartó: Liebhauser János, igazgató

másrészről:

**együttműködő partner neve:**

cím:

tel.:

e-mail:

kapcsolattartó

között az alábbiakat illetően:

1. Az együttműködés célja egy magyarországi „Zöldkönyvtári Hálózat” kialakítása, a környezetvédelem, a kultúra, az oktatás, a tudomány, a kutatás népszerűsítése, valamint az állampolgári elhivatottság előmozdítása.
2. A Felek együttműködnek közös, szakmai programok, előadások, workshopok, valamint képzések, továbbképzések és egyéb zöldkönyvtári rendezvények szervezésében, lebonyolításában.
3. A Felek kölcsönösen tájékoztatják egymást a fenntarthatósággal kapcsolatos programjaikról, lehetőségeikről, elősegítik ezek népszerűsítését egyéb partnereik felé, azok bevonásával, mozgósításával. Zöld szolgáltatásaik kommunikációjában kölcsönösen segítik egymást.
4. Együttműködnek innovatív projektek megvalósításában.
5. Gyűjtik és megosztják az együttműködést elősegítő információforrásokat és jó gyakorlatokat.
6. A Felek megosztják a zöld közbeszerzésekkel kapcsolatos tapasztalataikat.
7. A Felek támogatják egymást az ENSZ fenntartható globális fejlődés programjában 2030-ig megfogalmazott célok megvalósításában.
8. Évente legalább egy alkalommal szakmai találkozót szerveznek egymással.
9. Tervezik a magyar zöldkönyvtárak pályázati alapon történő elismerését az IFLA zöldkönyvtári ellenőrző listája alapján.
10. A Felek az országos könyvtárszakmai programokon közösen lépnek fel.
11. A közös munkát civil szervezetekkel folytatott szoros együttműködés, valamint lehetőség szerint nemzetközi partnerekkel történő együttműködés és tapasztalatcsere is segíti a Felek részéről.
12. A megállapodásban foglalt szolgáltatások igénybevétele a Felek számára ingyenes. Amennyiben az együttműködés során bármely feladat ellátáshoz költségek megtérítésére vagy díj fizetésére lenne szükség, úgy erről a Felek külön rendelkeznek.
13. A Felek egymással folyamatosan kapcsolatot tartanak fent, az együttműködés tapasztalatait és az együttműködési megállapodásban foglaltak teljesülését folyamatosan értékelik (személyesen, telefonon vagy elektronikusan).

A felek a jelen együttműködési megállapodást határozatlan időre kötik és aláírásával kijelentik, hogy annak tartalmát megismerték, valamint azt, mint akaratukkal mindenben megegyezőt jóváhagyólag írták alá.

Szekszárd, 2022. április 22.

---------------------------------------------- -------------------------------------------

könyvtárigazgató könyvtárigazgató